《林甲父》
宋代·林希逸

我有宗传未付衣，喜渠岁晚共吾伊。云胡丹旐鸣笳去，不见青衿问易时。

生灵运前何太速，为文介后重堪悲。犀斜宰木今谁主，饮泪看君乳下儿。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。